Asiyesikia la mkuu huvunjika guu

ASIYESIKIA LA MKUU HUVUNJIKA GUU 

Methali hii hutumiwa pale ambapo mtu anakatazwa kufanya jambo fulani kwa sababu ya madhara yake ya baadaye.
Rukia alikuwa mrembo sana na alisifiwa kijijini mwao kwa tabia zake nzuri. Alikuwa ameumbwa akaumbika. Kwenye dini alikuwa mcha Mungu maana hakuna sala aliyoikosa wakati alipokua na afya njema. Alijistiri popote alipokuwa. Shuleni, alipomaliza masomo yake ya sekondari alipata alama nzuri sana na wazazi wake walimuahidi kuendeleza masomo yake chuoni. 
Alipoingia chuoni alikuwa wa tabia nzuri lakini baada ya muda mfupi, alianza kumea pembe na kuwa mkaidi na hakuwa anaambilika.
Alijihusisha na mahusiano ya kimapenzi na watu wasio wa rika lake.Tabia zake zilisababisha wasimamizi wa chuo kumfukuza chuoni. Kurudi nyumbani, tabia zile za chuoni ziliendela na mwishowe aka pachikwa mimba na habari hizo zilivunja roho za wazazi wake. Alielekea hospitalini kuavya na kwa bahati mbaya akafa. 
Kisa hiki kinatudhihirishia kwamba tusiyapuze mawaidha ya wanatuzidi umri.